cyanic-selkie/wikianc huggingface dataset:
Κάστρο της Μυτιλήνης
Ιστορία του Κάστρου
Το Κάστρο (ή Φρούριο) της Μυτιλήνης βρίσκεται σε ένα λόφο βορείως από το σημερινό λιμάνι, μέσα σε μια χερσόνησο η οποία στην αρχαιότητα μέχρι τους πρώτους βυζαντινούς χρόνους ήταν νησί και χωριζόταν από την ξηρά με το στενό Εύριπο των Μυτιληναίων. Ο Εύριπος βρισκόταν περίπου όπου σήμερα είναι σήμερα η οδός Ερμού που ενώνει τις βόρειες με τις νότιες περιοχές της πόλης (λιμάνι Επάνω Σκάλα και λιμάνι Μυτιλήνης) και επιχωματώθηκε το 1501 . Το αρχικό φρούριο, σχεδιάστηκε κατά τον 5ο αιώνα από τον Ιουστινιανό Α´ και πιστεύεται ότι έχει κατασκευαστεί επάνω σε αρχαία Ακρόπολη. Τη σημερινή του μορφή το φρούριο άρχισε να παίρνει από τον Φραντσέσκο Α' Γκαττιλούζι (Φραγκίσκο Γατελούζο) το 1373. Σήμερα σώζεται λατινική επιγραφή η οποία βρίσκεται επάνω από τη μεσαία-δυτική πύλη, μαζί και με το οικόσημο των Παλαιολόγων, αφού η Λέσβος πέρασε στα χέρια των Γενουατών με επιγαμία με τον οίκο των Παλαιολόγων. Το 1384 δυνατός σεισμός δημιουργεί καταστροφές στο Κάστρο. Καταστροφές υπέστη το Κάστρο επίσης κατά τη διάρκεια του πολέμου μεταξύ Βενετών και Οθωμανών (1499-1503). Το 1462 οι Οθωμανοί κατέλαβαν την πόλη και το 1501 ο Σουλτάνος Βαγιαζίτ Β΄ επισκευάζει τα βόρεια τείχη και ενισχύει την οχύρωση με δύο μεγάλους στρογγυλούς πύργους με κανόνια. Νέα κατασκευή για τον εκσυγχρονισμό του κάστρου πραγματοποιήθηκε το 1643-1644 από τον Μπεκίρ Πασά, κατά τις ημέρες του σουλτάνου Ιμπραήμ Χαν, ίσως λόγω του Κρητικού Πολέμου (1645-1669) ή λόγω της καταστροφής από το σεισμό του 1765-1766. Στο πρώτο μισό του 16ου αιώνα στο Μεσαίο Κάστρο ο ναύαρχος Χαϊρεντίν Μπαρμπαρόσα χτίζει το Μεντρεσέ του Βελή Πασά ο οποίος σώζεται μέχρι σήμερα και είναι από τα παλαιότερα οθωμανικά κτήρια του κάστρου . Βορείως και ανατολικά του Μεντρεσέ χτίζεται την ίδια εποχή ένας Τεκές των Μπεκτασήδων, ο οποίος σώζεται μέχρι σήμερα . Κατά τη διάρκεια του 19ου αιώνα ενισχύεται ο στρατιωτικός χαρακτήρας του κάστρου, όπως φαίνεται από τους στρατώνες και τη θολωτή μπαρουταποθήκη. Το νησί ενσωματώθηκε στην Ελλάδα στις 8 Νοεμβρίου 1912. Μετά το 1912 το κάστρο χρησιμοποιήθηκε ως πηγή οικοδομικού υλικού για την κατασκευή προσφυγικών κατοικιών που επέφερε σταδιακά την καταστροφή του.
Εξωτερικοί σύνδεσμοι
Μυτιληνης Κατηγορία:Μυτιλήνη Μυτιληνης Μυτιληνης
Εκπαίδευση της ιαπωνικής γλώσσας στο Καζακστάν
Η Εκπαίδευση της ιαπωνικής γλώσσας στο Καζακστάν χρονολογείται από το 1992. Η έρευνα του Ιδρύματος Ιαπωνίας το 2006 έδειξε 51 καθηγητές που δίδασκαν τη γλώσσα σε 1.569 φοιτητές σε δεκατρία ιδρύματα στο Καζακστάν. Ο αριθμός των φοιτητών αυξήθηκε κατά 38% σε σύγκριση με την έρευνα του 2003 και πάνω από τρεις φορές σε σχέση με την έρευνα του 1998.
Ιστορία
Η εκπαίδευση της ιαπωνικής γλώσσας στο Καζακστάν ξεκίνησε επίσημα το 1992 με την ίδρυση μαθημάτων Ιαπωνικής γλώσσας στο Πανεπιστήμιο Αλ-Φαραμπί του Αλμάτι, το Εθνικό Τεχνικό Πανεπιστήμιο του Καζακστάν, το Πανεπιστήμιο Διεθνών Σχέσεων του Καζακστάν, το Εθνικό Παιδαγωγικό Πανεπιστήμιο του Καζακστάν, το Πανεπιστήμιο Διαχείρισης του Αλμάτι και σύντομα ακολούθησαν άλλα δύο πανεπιστήμια στο Καζακστάν. Τα μαθήματα στην πρωτοβάθμια και δευτεροβάθμια επίπεδα δημιουργήθηκαν πολλά χρόνια αργότερα, με δύο σχολεία να προσφέρουν μαθήματα στα Ιαπωνικά το 1996, ακολουθούμενα από τρία σχολεία το 1998 και επιπλέον τέσσερα σχολεία μετά το 2000. Ωστόσο, το 2003, τέσσερα από τα πρωτοβάθμια και δευτεροβάθμια προγράμματα σταμάτησαν λόγω έλλειψης διδακτικού προσωπικού, ενώ επιπλέον δύο πανεπιστήμια και ένα μη σχολικό ίδρυμα άρχισαν να προσφέρουν μαθήματα στην Ιαπωνική γλώσσα. Για τους μαθητές σε σχολεία πρωτοβάθμιας και δευτεροβάθμιας εκπαίδευσης, τα μαθήματα Ιαπωνικής γλώσσας μπορεί να αρχίσουν ήδη από το πέμπτο έτος της υποχρεωτικής εκπαίδευσης, φτάνοντας μέχρι το όγδοο ή το ενδέκατο έτος. Το 2007, το Καζακστάν είχε 43 καθηγητές Ιαπωνικής γλώσσας, μεταξύ των οποίων οι οκτώ ήταν γηγενείς ομιλητές. Οι φοιτητές με ειδίκευση στα Ιαπωνικά αντιμετωπίζουν προβλήματα όπως οι χαμηλοί μισθοί και η έλλειψη ευκαιριών να χρησιμοποιήσουν τις ικανότητές τους σε επαγγελματικά πλαίσια, με αποτέλεσμα να περιορίζεται η αύξηση του ενδιαφέροντος στη γλώσσα.
Μεγάλο μέρος της γλωσσικής μελέτης χρηματοδοτείται όχι από την εγχώρια αγορά, αλλά μάλλον μέσα από ένα τμήμα της επίσημης αναπτυξιακής βοήθειας 95 εκατομμυρίων δολαρίων που παρέχεται από το Ιαπωνικό Υπουργείο Εξωτερικών, καθώς και πρόσθετες ιδιωτικές ενισχύσεις. Δεν υπάρχει ενιαίο εθνικό πρόγραμμα σπουδών για την Ιαπωνική γλώσσα ούτε στην πρωτοβάθμια, δευτεροβάθμια ή τριτοβάθμια εκπαίδευση. Αντίθετα, τα ιδρύματα σχεδιάζουν τα δικά τους προγράμματα σπουδών, συνήθως με τη βοήθεια του, και τη χρήση βιβλίων που δημοσιεύονται από το Ιαπωνικό Κέντρο, το οποίο επίσης χρηματοδοτείται από την Ιαπωνική κυβέρνηση.
Τυποποιημένες δοκιμές
Η Εξέταση Επάρκειας Ιαπωνικής Γλώσσας προσφέρεται στο Καζακστάν από το 2003 και μετά, αποκλειστικά στην πρώην πρωτεύουσα Αλμάτι. Ο αριθμός των υποψηφίων μειωνόταν κάθε χρόνο για τα δύο πρώτα χρόνια μετά τη την εισαγωγή της εξέτασης αλλά το 2006, ο αριθμός τους υπερδιπλασιάστηκε και ο αριθμός των ατόμων που λαμβάνουν την εισαγωγική εξέταση 4ου επιπέδου σχεδόν τετραπλασιάστηκε. Ωστόσο, η Επιχειρηματική Εξέταση Ιαπωνικών της JETRO δεν προσφερόταν στο Καζακστάν ή σε κάποιο άλλο κράτος της πρώην Σοβιετικής Ένωσης, το 2006.
Εξωτερικοί σύνδεσμοι
Κατηγορία:Γλώσσες του Καζακστάν Κατηγορία:Εκπαίδευση στο Καζακστάν Κατηγορία:Γλωσσική εκπαίδευση στο Καζακστάν
Μέγας Δομέστικος
Ο μέγας δομέστικος ήταν το υψηλότερο στρατιωτικό αξίωμα στην ύστερη Βυζαντινή Αυτοκρατορία.
Κατά τον 9ο αιώνα, ο δομέστικος των σχολών, από απλός διοικητής του τάγματος των Σχολών γίνεται ολοένα και πιο σημαντικός, ώσπου από τις αρχές του 10ου αιώνα θεωρείται ως το πρεσβύτερο στρατιωτικό αξίωμα της αυτοκρατορίας, ξεπερνώντας τον στρατηγό των Ανατολικών. Την ίδια εποχή το επίθετο «μέγας» αρχίζει να προστίθεται μερικές φορές στον τίτλο για να τονίσει την εξέχουσα θέση του αξιώματος. Σταδιακά, τον 11ο αιώνα, ο μέγας δομέστικος έγινε διακριτό αξίωμα, που δινόταν στον (θεωρητικά) επικεφαλής όλου του στρατού. Τον 12ο αιώνα συχνά υπήρχαν δύο δομέστικοι, της Ανατολής και της Δύσεως, κατά το πρότυπο των δομεστίκων των σχολών.
Πηγές
Κατηγορία:Βυζαντινοί στρατιωτικοί τίτλοι
ΣΚ Πρόισσεν Μύνστερ
Η Πρόισεν Μύνστερ είναι γερμανικός αθλητικός σύλλογος από το Μύνστερ, Βόρεια Ρηνανία-Βεστφαλία. Ιδρύθηκε στις 30 Απριλίου 1906. Διατηρεί τμήματα ποδοσφαίρου, αντισφαίρισης, στίβου, χειροσφαίρισης και Faustball (φίστμπολ). Η ποδοσφαιρική ομάδα του συλλόγου είναι η περισσότερο γνωστή. Συμμετέχει στην 3η Λίγκα. Έδρα της ποδοσφαιρικής ομάδας είναι το Preußen-Stadion, χωρητικότητας 15050 θεατών.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1906
Κυπριακές προεδρικές εκλογές 2008
Οι Προεδρικές Εκλογές του 2008 ήταν οι δέκατες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Δημήτρης Χριστόφιας.
Εκλογικό σύστημα
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.
Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.
Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.
Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.
Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.
Ιστορικό
Οι υποψηφιότητες για τις προεδρικές εκλογές υπεβλήθησαν στις 17 Ιανουαρίου 2008. Οι υποψήφιοι ήταν:
Κυρίαρχο θέμα της προεκλογικής εκστρατείας ήταν το κυπριακό πρόβλημα. Επιπλέον, απασχόλησε και η εσωτερική διακυβέρνηση.
Οι εκλογές διεξήχθησαν στις 17 Φεβρουαρίου 2008. Κανένας υποψήφιος δεν εξασφάλισε πέρα του 50% των εγκύρων ψήφων. Για τον λόγο αυτό διεξήχθη αναπληρωματική εκλογή ανάμεσα στον Ιωάννη Κασουλίδη (33,51%) και στον Δημήτρη Χριστόφια (33,29%), που πήραν τις περισσότερες ψήφους.
Στον β΄ γύρο των εκλογών το ΔΗΚΟ, η ΕΔΕΚ και το Κίνημα Οικολόγων Περιβαλλοντιστών στήριξαν τον Δημήτρη Χριστόφια. Το ΕΥΡΩΚΟ κάλεσε τους ψηφοφόρους του να μην ψηφίσουν κανέναν από τους δύο υποψήφιους ενώ το κάλεσε τους ψηφοφόρους του να ψηφίσουν κατά συνείδηση.
Νικητής ήταν ο Δημήτρης Χριστόφιας ο οποίος εκλέχθηκε στη θέση του Προέδρου της Δημοκρατίας με ποσοστό 53,36%.
Αποτελέσματα
Ο πίνακας που ακολουθεί παρουσιάζει τα αποτελέσματα των εκλογών:
Εξωτερικοί σύνδεσμοι
Κατηγορία:Κυπριακές προεδρικές εκλογές
Pearl Jam
Οι Pearl Jam είναι αμερικάνικο ροκ συγκρότημα το οποίο δημιουργήθηκε στο Σιάτλ το 1990, μετά την διάλυση των Mother Love Bone. Αποτέλεσαν ένα από τα σημαντικότερα ονόματα του κινήματος του grunge και έχουν πουλήσει περισσότερα από εξήντα εκατομμύρια άλμπουμ σε όλο τον κόσμο.
Βιογραφία
Οι Pearl Jam σχηματίστηκαν μετά την διάλυση των Mother Love Bone, από τον κιθαρίστα Στόουν Γκόσαρντ και τον μπασίστα Τζεφ Άμεντ, οι οποίοι ενέταξαν στην σύνθεση του συγκροτήματος τον κιθαρίστα Μάικ ΜακΓκρίντι και ηχογράφησαν το πρώτο τους ντέμο με τον Ματ Κάμερον των Soundgarden στα τύμπανα. Το ντέμο έφθασε στα χέρια του τραγουδιστή Έντι Βέντερ, ο οποίος έγινε μέλος του συγκροτήματος και ηχογράφησε τα φωνητικά του ντέμο. Αμέσως μετά, τα τύμπανα ανέλαβε ο Ντέιβ Κρούσεν ολοκληρώνοντας την αρχική σύνθεση των Pearl Jam.
left|thumb|180px|Ο Μάικ ΜακΓκρίντι Παρά την αυξανόμενη επιτυχία τους, οι Pearl Jam αρνούνταν να συμβιβαστούν με τις απαιτήσεις της μουσικής βιομηχανίας, με αποτέλεσμα με τον δεύτερο τους δίσκο με τίτλο "Vs." να μην κυκλοφορήσουν βίντεο κλιπ για τα τέσσερα σινγκλ του άλμπουμ. Παρ' όλα αυτά, το άλμπουμ σκαρφάλωσε στην κορυφή του Billboard και υπήρξε άλλη μία πολυπλατινένια επιτυχία, πουλώντας σχεδόν ένα εκατομμύριο αντίτυπα κατά την πρώτη εβδομάδα κυκλοφορίας του. Κατά την περιοδεία για την προώθηση του, το συγκρότημα εμφανίζονταν σε μικρότερους χώρους σε σχέση με τα στάδια τα οποία θα μπορούσαν να γεμίζουν.
Το καλοκαίρι του 1994, ακύρωσαν την προγραμματισμένη περιοδεία τους, αιτιολογώντας την κίνηση αυτή με το γεγονός ότι δεν μπορούσαν να κρατήσουν τις τιμές κάτω των 20 δολαρίων λόγω της πίεσης που δέχονταν οι διοργανωτές από το Ticketmaster για υψηλότερες τιμές. Οι Peal Jam οδηγήθηκαν στο δικαστήριο με την συγκεκριμένη εταιρεία, κατηγορώντας την για αθέμιτες εμπορικές πρακτικές και παράλληλα, ηχογράφησαν το τρίτο τους άλμπουμ, μετά την ολοκλήρωση του οποίου αντικατέστησαν τον Αμπρουζέζι με τον πρώην ντράμερ των Red Hot Chili Peppers και των Eleven, Τζακ Άιρονς.
Το 1995, το συγκρότημα έχασε την μάχη με το Ticketmaster και στις αρχές της χρονιάς ηχογράφησαν ένα άλμπουμ με τον Νηλ Γιανγκ με τίτλο "Mirror Ball", υπό το όνομα του Γιανγκ, λόγω νομικών επιπλοκών στην περίπτωση που αναφέρονταν το όνομα των Pearl Jam στο εξώφυλλο.
Στα τέλη του 1996, το συγκρότημα κυκλοφόρησε τον τέταρτο δίσκο του, "No Code", ο οποίος ανέβηκε στην κορυφή των αμερικάνικων τσαρτ, παρά την απογοήτευση που προκάλεσε στους φανατικούς οπαδούς του σχήματος ο πειραματισμός τους να δημιουργήσουν ένα αμάλγαμα ροκ και Worldbeat ήχων. Η διστακτικότητα τους να περάσουν μεγάλα χρονικά διαστήματα περιοδεύοντας για τον δίσκο, οδήγησε σε πτώση των πωλήσεων τους, αφού το "No Code" έγινε πλατινένιο αλλά δεν κατάφερε να φθάσει σε δεύτερη βράβευση.
thumb|160px|Ο Έντι Βέντερ Το συγκρότημα πέρασε το μεγαλύτερο μέρος του 1997 δουλεύοντας πάνω σε νέο υλικό, ολοκληρώνοντας το "Yield", το οποίο κυκλοφόρησε τον Φεβρουάριο του 1998, αλλά παρά το ότι το φανατικό τους κοινό βοήθησε τον δίσκο να σκαρφαλώσει στο # 2 στις Ηνωμένες Πολιτείες, σύντομα έπεσε εκτός καταλόγου επιτυχιών. Το συγκρότημα πραγματοποίησε μία μεγάλη περιοδεία, παίζοντας σε μεγάλα στάδια και ηχογραφώντας το άλμπουμ "Live on Two Legs", στο οποίο τα τύμπανα παίζει ο Ματ Κάμερον λόγω προβλημάτων υγείας του Άιρονς. Λίγο αργότερα, ανακοινώθηκε η επίσημη αντικατάσταση του ντράμερ από τον Κάμερον.
Το 1999, γνώρισαν μεγάλη επιτυχία με το χρυσό σινγκλ "Last Kiss", το οποίο έφθασε στο # 2 του Billboard Hot-100, για να επιστρέψουν την επόμενη χρονιά με το άλμπουμ "Binaural". Κατά την περιοδεία για την προώθηση του δίσκου, όλες τους οι εμφανίσεις ηχογραφήθηκαν με σκοπό να αποφευχθούν οι παράνομες ηχογραφήσεις και κυκλοφόρησαν μέσω του fan club τους σε 72 διπλά CD.
Το 2002, κυκλοφόρησαν το "Riot Act", πειραματιζόμενοι με το Art Rock και τέσσερα χρόνια αργότερα κυκλοφόρησε το ομώνυμο άλμπουμ τους, το οποίο ανέβηκε στην δεύτερη θέση του Billboard και έγινε χρυσό. Η δισκογραφική τους εταιρεία προχώρησε σε μία σειρά επανεκδόσεων με την εικοστή επέτειο του συγκροτήματος να πλησιάζει, ξεκινώντας με μία ειδική έκδοση του "Ten".
Ο ένατος τους δίσκος με τίτλο "Backspacer" κυκλοφόρησε στις 20 Σεπτεμβρίου 2009 ανεβάζοντας τους Pearl Jam στο # 1 της πατρίδας τους για πρώτη φορά μετά το 1996. Το συγκρότημα προώθησε το άλμπουμ με μία εκτεταμένη περιοδεία, μετά από την οποία έκανε την εμφάνιση του το ζωντανά ηχογραφημένο "Live on Ten Legs", μία συλλογή κομματιών από συναυλίες τους από το 2003 μέχρι και το 2010.
Το συγκρότημα επέστρεψε στο στούντιο με παραγωγό τον Μπρένταν Ο'Μπράιεν, ηχογραφώντας το "Lightning Bolt", το οποίο κυκλοφόρησε το 2013 μαζί με τον σινγκλ "Mind Your Manners". Ένας πιο σκοτεινός δίσκος, με μεγαλύτερα σε διάρκεια κομμάτια, συνδύαζε τις επιρροές τους από την punk μουσική, όπως και art rock συγκροτήματα όπως οι Pink Floyd. Το άλμπουμ σκαρφάλωσε στο # 1 στις Ηνωμένες Πολιτείες, όντας ο πέμπτος τους δίσκος που καταφέρνει αυτή την διάκριση.
Στούντιο ηχογραφήσεις
{|width="70%" align="center"|
Πηγές
Κατηγορία:Βραβευμένοι με Γκράμι Κατηγορία:Hard rock συγκροτήματα από Ουάσινγκτον (πολιτεία) Κατηγορία:Μουσικά συγκροτήματα από το Σιάτλ
Ευρωμπάσκετ 1977
Η 20ή διοργάνωση του ευρωπαϊκού πρωταθλήματος καλαθοσφαίρισης ανδρών του 1977 (γνωστό και ως Ευρωμπάσκετ 1977) οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε το Βέλγιο και κατεκτησε η Γιουγκοσλαβία. Έλαβε χώρα στο διάστημα 15 Σεπτεμβρίου ως 24 Σεπτεμβρίου.
Οι πλάβι υπό τις οδηγίες του Άτσα Νίκολιτς εδραιώνονται για τα καλά στην κορυφή της Ευρώπης. Στον τελικό οι Σοβιετικοί ετοιμάζονταν για επάνοδο στη πρώτη θέση αλλά δέχθηκαν μία ολοκληρωτική ήττα με 74-61 (Νταλιπάγκιτς -Βλαντίμιρ Τκατσένκο 18π., Ανατόλι Μίσκιν 2π.!) χωρίς να μπορέσουν να αντιδράσουν σε κανένα σημείο του παιχνιδιού. Ιταλοί και Τσεχοσλοβάκοι νίκησαν τα δύο θηρία στο πρώτο γύρο αλλά οι νίκες τους δεν είχαν αντίκρισμα αφού στους ημιτελικούς δεν μπόρεσαν να διασταυρωθούν μεταξύ στους, έτσι ώστε κάποιος εκ των δύο να φτάσει στον τελικό και μοιραία διασύρθηκαν από τα δύο μεγαθήρια στα ημιτελικά. Η Βουλγαρία είχε αρκετά καλή ομάδα αλλά στον αγώνα του ομίλου με την Ιταλία δεν μπόρεσε να αντισταθεί (81-100) και να κάνει την υπέρβαση που θα την οδηγούσε στα ημιτελικά. Απογοήτευσε η Ισπανία που στην πρώτη φάση συνετρίβει από την Ολλανδία και δεν προχώρησε καθόλου.
Ο πρώτος σκόρερ της διοργάνωσης, ο Ολλανδός Κέες Άκερμποομ (26,7 πόντους μ.ο.) πέταξε έξω από την εξάδα και την Ελλάδα, αφού την υποχρέωσε σε ήττα 114-95 σημειώνοντας 41π., ενώ παράλληλα οδήγησε την Ολλανδία στην 7η θέση. MVP ανακηρύχθηκε ο Ντράζεν Νταλιπάγκιτς, ενώ εντυπωσιακός ήταν και ο Μίκι Μπέρκοβιτς που οδήγησε το Ισραήλ στην 5η θέση, βάζοντας 31π. στον νικηφόρο αγώνα εναντίον της Βουλγαρίας. Η Γαλλία, αν και είχε τους Ζιλ, Μπενιό και Ντιμπουισόν, κατέληξε 11η.
Ατλέτικο Μαλαγκένιο
Η Ατλέτικο Μαλαγουένιο είναι μια ισπανική, ποδοσφαιρική ομάδα από τη Μάλαγα, Ανδαλουσία. Ιδρύθηκε το 1990 και είναι η αναπληρωματική ομάδα της Μάλαγα ΚΦ. Συμμετέχει στην Tercera División – Group 9. Έδρα της ομάδας είναι το Ciudad Deportiva El Viso, χωρητικότητας 1000 θεατών.
Ευρωμπάσκετ 1977
Προκριματικός Γύρος
Στον προκριματικό γύρο, οι 12 ομάδες χωρίστηκαν σε 2 ομίλους των έξι ομάδων. Οι πρώτες δύο ομάδες των ομίλων πήγαιναν κατευθείαν στην ημιτελική φάση. Οι ομάδες στις θέσεις 3-4 έπαιζαν μεταξύ τους για την τελική κατάταξη των θέσεων 5-8 και οι υπόλοιπες ομάδες παίζανε για τις θέσεις 9 ως 12.
Ατλέτικο Μαλαγκένιο
Οι αναπληρωματικές ομάδες στην Ισπανία αγωνίζονται στο ίδιο σύστημα ποδοσφαιρικού πρωταθλήματος με τις κύριες ομάδες. Ωστόσο, απαγορεύτεται να συμμετάσχουν στην ίδια κατηγορία με την κύρια ομάδα. Έτσι, η Ατλέτικο Μαλαγουένιο δεν μπορεί να προβιβαστέι στην Πριμέρα Ντιβιζιόν, κατηγορία στην οποία ανήκει η Μάλαγα ΚΦ. Επιπρόσθετα, οι αναπληρωματικές ομάδες δεν δικαιούνται να συμμετάσχουν στο Κύπελλο Ισπανίας.
Ευρωμπάσκετ 1977
Βραβεία και Στατιστικά
Συνολικά έγιναν 42 παιχνίδια και επιτεύχθησαν 7240 πόντοι.
Εξωτερικοί σύνδεσμοι
1977 Ευρωπαικο Πρωταθλημα Καλαθοσφαιρισης Ανδρων 1977 Ευρωπαικο Πρωταθλημα Καλαθοσφαιρισης Ανδρων 1977
Ρωμιοί
Οι ελληνορθόδοξοι Χριστιανοί της Μικράς Ασίας την τελευταία περίοδο της οθωμανικής κυριαρχίας αυτοπροσδιορίζονταν ως «Ρωμιοί» (τούρκικα: Rum), ονομασία που δήλωνε βυζαντινο-ρωμαϊκή καταγωγή και την ελληνορθόδοξη ταυτότητά τους, βασικότερο συστατικό της οποίας ήταν η χριστιανική πίστη, ενώ χρησιμοποιούσαν την ονομασία «Έλληνες» για τους υπηκόους του ελληνικού κράτους.
Υποσημειώσεις
Κατηγορία:Τουρκοκρατία Κατηγορία:Χριστιανοί της Οθωμανικής Αυτοκρατορίας Κατηγορία:Έλληνες
Κοινωνική κινητικότητα
Κοινωνική κινητικότητα είναι η διαδικασία με την οποία τα άτομα και οι κοινωνικές ομάδες μετακινούνται από το ένα επίπεδο της κοινωνικής διαστρωμάτωσης σε ένα άλλο, εφόσον το σύστημα της διαστρωμάτωσης της εκάστοτε κοινωνίας το επιτρέπει. Στα κλειστά κοινωνικά συστήματα, όπως στις ινδικές κάστες, η κοινωνική κινητικότητα είναι περιορισμένη.
Οι μορφές κοινωνικης κινητικοτητας διακρίνονται με κριτηριο την κατεύθυνση και με κριτήριο τον χρονο.
Μορφές κοινωνικής κινητικότητας:
Σε κάποιες κοινωνίες, ο καταμερισμός της εργασίας αλλάζει ανάλογα με την αλλαγή της κοινωνίας: λόγω της προσπάθειας των ελών των κατώτερων κοινωνικών στρωμάτων να ανελιχθούν στην κοινωνική διαστρωμάτωση, νέοι κλάδοι εργασίας δημιουργούνται ταυτόχρονα με το κλείσιμο άλλων κλάδων. Ως αποτέλεσμα, τροποποιείται ανάλογα και η κατανομή των οικονομικών πόρων.
Κατηγορία:Κοινωνιολογική οικονομία Κατηγορία:Κοινωνική ανισότητα Κατηγορία:Κοινωνικές τάξεις
Μουλαντάρα
εναλλ.=Το τσάκρα Μουλαντάρα|μικρογραφία|Το τσάκρα Μουλαντάρα έχει τέσσερα πέταλα που φέρουν τα σανσκριτικά γράμματα va, scha, sha και sa. Η κεντρική συλλαβή είναι lam. Το τσάκρα της ρίζας ή Μουλαντάρα (Σανσκριτικά: मूलधारा Mūlādhāra) είναι το πρώτο τσάκρα και βρίσκεται στη βάση της σπονδυλικής στήλης. Η λέξη “Mula” σημαίνει ρίζα και “Dhara” σημαίνει ροή. Είναι δηλαδή το θεμέλιο της βασικής δομής του σώματος. Το χρώμα με το οποίο σχετίζεται το τσάκρα αυτό είναι το κόκκινο που συνδέεται με τις σωματικές και συναισθηματικές ανάγκες επιβίωσης και αυτοσυντήρησης του ανθρώπου. Αντιπροσωπεύει τη σύνδεση του με το περιβάλλον και τη Μητέρα Γη και προσφέρει όλα εκείνα τα απαραίτητα θρεπτικά συστατικά στον ίδιο. Αποτελεί την πύλη για τη θηλυκότητα και σχετίζεται άμεσα με τις πρώτες ανάγκες ενός ατόμου, όπως το νερό, την τροφή, την αναπαραγωγή και την ασφάλεια. Επιπλέον, βρίσκεται σε άμεση συσχέτιση με τη σταθερότητα, την αλληλεγγύη, τη συναισθηματική δύναμη, την αίσθηση πληρότητας και το ένστικτο της επιβίωσης σε αντίξοες καταστάσεις.
Η λειτουργία του
Όταν το Μουλαντάρα βρίσκεται σε ισορροπία, προσδίδει ένα αίσθημα αρμονίας, γαλήνης και ψυχικής ηρεμίας. Ακόμη, ο άνθρωπος απολαμβάνει περισσότερο τη σεξουαλική του ζωή και ακολουθεί έναν πιο υγιεινό τρόπο ζωής και καθημερινότητας. Με αυτόν τον τρόπο, είναι σε θέση να ελέγξει τον εαυτό του, να τιθασεύσει τα πάθη του και να απολαμβάνει έναν πιο ισορροπημένο τρόπο ζωής. Από την άλλη πλευρά, αν το Μουλαντάρα είναι μπλοκαρισμένο, οδηγεί τον άνθρωπο σε προβλήματα. Μερικά από αυτά είναι η κακή διαχείριση του άγχους, των φόβων και της πίεσης. Ακόμη, η ανισορροπία του συγκεκριμένου τσάκρα στρέφει τον άνθρωπο προς την ατομικότητα, τα εγωιστικά κίνητρα, το ναρκισσισμό, την απληστία και την υπερκατανάλωση αγαθών. Δεν λείπουν επίσης και τα σημάδια αϋπνίας, πεπτικών διαταραχών, ανεξήγητων πόνων στο σώμα και αναπαραγωγικών θεμάτων. Σε αυτές τις περιπτώσεις μη ικανοποίησης των πρωταρχικών μας αναγκών, το Μουλαντάρα γίνεται δυσλειτουργικό, προκαλώντας αποσύνδεση από τις γήινες αξίες μας.
Σημαντικό ρόλο διαδραματίζουν οι πολύτιμοι λίθοι στην ευθυγράμμιση και στο άνοιγμα του τσάκρα Μουλαντάρα, όπως αυτοί του γρανάτη, του κόκκινου ιάσπιδα, της μαύρης τουρμαλίνης και του αίματος. Τροφές όπως οι πατάτες και τα λαχανικά, οι στάσεις Tree House Γιόγκα και ο διαλογισμός, μπορούν να συμβάλλουν στο να κρατηθεί το συγκεκριμένο τσάκρα σε ισορροπία. Ο διαλογισμός συνδέει τον άνθρωπο με ένα υψηλότερο πνευματικό επίπεδο, ενώ ταυτόχρονα έχει τη δυνατότητα να τον γειώσει. Η σύνδεση με την καθολική ενέργεια βοηθάει στο να γνωρίσει κανείς τον πραγματικό Εαυτό του. Επίσης, η τακτική άσκηση της Γιόγκα, ενθαρρύνει τη σωματική και ψυχική δύναμη, ξεμπλοκάροντας έτσι το τσάκρα. Πιο συγκεκριμένα, η Γιόγκα ασάνα βοηθά στην υπερβολική απελευθέρωση ενέργειας τσάκρα και μέσω συγκεκριμένων στάσεων-ασκήσεων αποσκοπεί στην αποκατάσταση της ισορροπίας με την διέγερση και την απελευθέρωση αυτής της ενέργειας. Κάποιες από αυτές τις στάσεις-ασκήσεις είναι το Shavasana, το Surya Namaskar, το Shashankasana, το Uttanasana, το Malasana και το Tadasana.
Κουίκχελμ του Ουέσσεξ
Ο Κουίκχελμ του Ουέσσεξ (Cwichelm, πέθανε περί το 636) ήταν Αγγλοσάξονας βασιλιάς των Γκεουίζ ενός λαού που κατοικούσε στην βόρεια κοιλάδα του Τάμεση στην περιοχή την οποία αργότερα δημιουργήθηκε το βασίλειο του Ουέσσεξ, πολλές φορές καταγράφεται ως βασιλιάς του Ουέσσεξ. Ο Κουίκχελμ αναφέρεται για πρώτη φορά στο Αγγλοσαξωνικό χρονικό το έτος 614 : "Εκείνη την χρονιά ο Κινεγκίλς του Ουέσσεξ και ο Κουίκχελμ πολέμησαν στο Μπεντάν και σκότωσαν 2000 και 46 από τους Ουαλούς". Ο Βέδας αναφέρει για την απόπειρα δολοφονίας του Έντουιν της Νορθουμβρίας γύρω στο 626 έγινε με εντολή του βασιλιά των Δυτικών Σαξόνων Κουίκχελμ αλλά δεν αναφέρει τον Κινεγκίλς. Ο Κινεγκίλς και ο Κουίκχελμ πολέμησαν εναντίον του Πέντα της Μερκίας στο Κίρενκεστερ (628), το χρονικό δεν αναφέρει τον νικητή επειδή πιθανότατα ο νικητής ήταν ο Πέντα.
Αναφορές
Η τελευταία αναφορά του Αγγλοσαξονικού χρονικού για τον Κουίκχελμ εμφανίζεται το έτος 626 "Εκείνη την χρονιά ο βασιλιάς Κουίκχελμ βαπτίστηκε χριστιανός στο Ντόρτσεστερ και πέθανε την ίδια χρονιά" Ο Κίνεγκιλς βαπτίστηκε την ίδια χρονιά χριστιανός από τον επίσκοπο Βιρίνιο με νονό τον Όσβαλντ της Νορθουμβρίας. Η τελευταία αναφορά του Αγγλοσαξονικού χρονικού για τον Κουίκχελμ το έτος 648 αναφέρει "Αυτή την χρονιά ο Κεντβάλ έδωσε στον συγγενή του Κάθρεντ τρεις χιλιάδες εκτάρια γης από τον Άσνταουν. Ο Κάθρεντ ήταν γιος του Κουίκχελμ και ο Κουίκχελμ γιος του Κίνεγκιλς". Ο Κάθρεντ πιθανότατα ήταν υποτελής βασιλιάς απέναντι στον Κίνεγκιλς και στον Κενβάλ. Οι σχέσεις μεταξύ του Κουίκχελμ και του Κίνεγκιλς δεν έχουν εξακριβωθεί αφού δεν είναι βέβαιο ότι ο Κουίκχελμ ήταν γιος του. Η χρήση Λατινικών όρων όπως ευγενής, συγγένεια αντί για τους συνηθισμένους όρους όπως γιος, εγγονός στο χρονικό αποτελεί ένα μεγάλο ερωτηματικό. Η συγγραφέας Μπάρμπαρα Γιόρκε (γεν. 1951) δέχεται ότι υπάρχει μόνο ένας βασιλιάς με το όνομα Κουίκχελμ, ο γιος του Κινεγκίλς αλλά ο Κίρμπι αντίθετα λέει ότι το όνομα εμφανίζεται πολλές φορές στην συνέχεια με μεγάλες αλλαγές. Η περίπτωση του πάντως όπως και η πραγματική συγγένεια με τον Κίνεγκιλς που αναφέρεται σαν πατέρας του αποτελεί μεγάλο ερωτηματικό.
Εξωτερικοί σύνδεσμοι
Κατηγορία:Οίκος του Ουέσσεξ Κατηγορία:Βασιλείς του Ουέσσεξ
Χερμάν Βάργας Γιέρας
Ο Χερμάν Βάργας Γιέρας (ισπανικά: Germán Vargas Lleras, γεννήθηκε 19 Φεβρουαρίου 1962) είναι Κολομβιανός νομικός και πολιτικός και αντιπρόεδρος της χώρας από το 2014 ως το 2017. Προηγουμένως ήταν ο 2ος Υπουργός Οικισμού από το 2010 με το 2013 και ταυτόχρονα ήταν επίσης και ο 9ος υπουργός εσωτερικών και, και ως το 2011, υπουργός Δικαιοσύνης. Από το 1994 έως το 2008, ήταν γερουσιαστής της Κολομβίας για 4 θητείες. Στην συνέχεια εκλέχτηκε αντιπρόεδρος της χώρας με τον συνδυασμό του Χουάν Μανουέλ Σάντος. Είναι επίσης μέλος του κόμματος Ριζική Αλλαγή.
Εξωτερικοί σύνδεσμοι
Κατηγορία:Κολομβιανοί πολιτικοί
Γιαννακόπουλος
Το ελληνικό επώνυμο Γιαννακόπουλος μπορεί να αναφέρεται σε κάποιο από τα παρακάτω πρόσωπα:
Γυροσκόπιο
Το γυροσκόπιο είναι μια συσκευή η οποία μπορεί να διατηρεί σταθερό τον προσανατολισμό της μέσω της περιστροφής των μερών της και της αρχής της διατήρησης της στροφορμής. Εφευρέθηκε από τον Ζαν Μπερνάρ Λεόν Φουκώ το 1852, ο οποίος προσπάθησε με αυτή να αποδείξει την περιστροφή της Γης. Πρόκειται για μια διάταξη όμοια με εκείνη που φέρει η σχολική υδρόγειος σφαίρα. Αντί όμως της υδρογείου φέρεται μια μεταλλική στεφάνη που μπορεί να περιστρέφεται δεξιά ή αριστερά. Αυτή η στεφάνη φέρει δεύτερη εσωτερική που στηρίζεται με συνδέσμους σε οριζόντια διάταξη, ως προς την εξωτερική, δυνάμενη έτσι να περιστρέφεται ελεύθερα με φορά πάνω ή κάτω. Στην εσωτερική αυτή στεφάνη συγκρατείται εσωτερικά σε κάθετη διάταξη σε σχέση με τη προηγούμενη ο "σφόνδυλος" που αποτελεί μια μικρή σφαίρα που περιστρέφεται υπό μορφή σβούρας. Τα σημεία έδρασης της κάθε στεφάνης καθώς και του σφονδύλου εξασφαλίζουν την ελεύθερη περιστροφή όλων των τμημάτων της διάταξης, δηλαδή του γυροσκοπίου σαν σύνολο.
Εφαρμογή του γυροσκοπίου αποτελεί η λεγόμενη "γυροσκοπική πυξίδα" της οποίας οι ενδείξεις, μετά από κάποιο χρόνο αφού τεθεί σε λειτουργία, θεωρούνται αληθείς με συνέπεια να μη χρήζουν διορθώσεων όπως συμβαίνει στη μαγνητική πυξίδα. Άλλη σημαντική εφαρμογή είναι η χρήση του γυροσκοπίου για τη διατήρηση και αλλαγή της πορείας των πυραύλων και η χρήση του σε συστήματα αδρανειακής πλοήγησης σε αεροσκάφη και πυραύλους. Η διαστημική αποστολή Gravity B της NASA του 2005 χρησιμοποίησε τέσσερα γυροσκόπια με τις πιο τέλειες σφαίρες που έχουν κατασκευαστεί ποτέ, προκειμένου να μετρήσει τη δημιουργία δινών στο χωρόχρονο από το βαρυτικό πεδίο της Γης, επαληθεύοντας την ισχύ της Γενικής Σχετικότητας.
Κατηγορία:Προσανατολισμός Κατηγορία:Όργανα μέτρησης
Χόκεϊ επί πάγου στους Χειμερινούς Ολυμπιακούς Αγώνες 1924
Στους Χειμερινούς Ολυμπιακούς Αγώνες του 1924 διεξήχθη τουρνουά χόκεϊ επί πάγου ανδρών για δεύτερη φορά στην ιστορία των Ολυμπιακών Αγώνων. Συνολικά, 82 αθλητές από 8 χώρες έλαβαν μέρος στους αγώνες που διεξήχθησαν το διάστημα 28 Ιανουαρίου - 3 Φεβρουαρίου 1924 στο παγοδρόμιο του Ολυμπιακού Σταδίου του Σαμονί στη Γαλλία.
Ο Καναδάς εκπροσωπήθηκε από μία ομάδα πρώην στρατιωτικών του Α΄ Παγκοσμίου Πολέμου, οι οποίοι είχαν ιδρύσει τον σύλλογο Τορόντο Γκράνιτς. Άρχισαν να αγωνίζονται στην Ένωση Χόκεϊ του Οντάριο από το 1919, κέρδισαν κάποια σημαντικά κύπελλα το διάστημα 1920-1923 και έτσι επιλέχθηκαν ως η ομάδα που θα εκπροσωπούσε τη χώρα στο Σαμονί. Εκεί, σημείωσαν την καλύτερη πορεία που έχει πραγματοποιήσει ομάδα χόκεϊ επί πάγου σε μία Ολυμπιάδα έως και σήμερα, καθώς επικράτησαν των αντιπάλων τους με συνολικό σκορ 110-3.
Στον προκριματικό γύρο νίκησαν την Τσεχοσλοβακία με 30-0, τη Σουηδία με 22-0, τη Μεγάλη Βρετανία με 19-2 και την Ελβετία με 33-0. Η μόνη ομάδα που κατάφερε να τους δυσκολέψει σε ένα βαθμό ήταν οι Ηνωμένες Πολιτείες στον τελικό γύρο (6-1). Μάλιστα, σύμφωνα με τον μύθο, ο Καναδός τερματοφύλακας Τζακ Κάμερον είχε τόσο λίγα πράγματα να κάνει στους αγώνες, που συχνά έκανε πατινάζ μέχρι τις κερκίδες για να συζητήσει με όποιες ελκυστικές κυρίες έβρισκε στο κοινό. Κορυφαίος της ομάδας ήταν ο Χάρι Γουάτσον, ο οποίος σημείωσε 13 γκολ ενάντια στην Ελβετία και την Τσεχοσλοβακία και συνολικά 37 γκολ στο τουρνουά, επιδόσεις που αποτελούν ρεκόρ στους Χειμερινούς Ολυμπιακούς Αγώνες μέχρι και σήμερα.
Συμμετέχουσες χώρες
Οι οκτώ χώρες που συμμετείχαν είναι οι εξής (σε παρένθεση ο αριθμός των αθλητών που συμμετείχαν έστω σε έναν αγώνα):
Τελικός γύρος
Μεταφέρθηκαν τα αποτελέσματα των αγώνων Καναδάς - Σουηδία και Ηνωμένες Πολιτείες - Μεγάλη Βρετανία από τον προκριματικό γύρο.
Τελική κατάταξη
thumb|300px|30/01/1924: Στιγμιότυπο από τον αγώνα Ηνωμένες Πολιτείες - Γαλλία (22-0). thumb|300px|01/02/1924: Φάση από τον αγώνα Καναδάς - Μεγάλη Βρετανία (19-2). thumb|300px|03/02/1924: Στιγμιότυπα από τον αγώνα Καναδάς - Ηνωμένες Πολιτείες (6-1) που έκρινε το χρυσό μετάλλιο.
Εξωτερικοί σύνδεσμοι
Κατηγορία:Αθλήματα Χειμερινών Ολυμπιακών Αγώνων 1924 1924
ΣΦ Άιντραχτ Τριρ 05
Η ΣΦ Άιντραχτ Τριρ 05 είναι γερμανική ποδοσφαιρική ομάδα από το Τριρ. Ιδρύθηκε στις 11 Μαρτίου 1948. Έδρα της ομάδας είναι το Moselstadion, χωρητικότητας 10256 θεατών. Από την περίοδο 2002-03 έως την περίοδο 2004-05 συμμετείχε στη 2η Μπούντεσλιγκα.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1905
Εθνική Ακαδημία Τεχνών του Καζακστάν
Η Εθνική Ακαδημία Τεχνών του Καζακστάν (καζακικά: Т. Қ. Жүргенов атындағы Қазақ ұлттық өнер академиясы) είναι η κύρια σχολή θεάτρου, ταινιών, δράματος, καλών τεχνών και σχεδίου στο Αλμάτι του Καζακστάν.
Η Ακαδημία ξεκίνησε ως θεατρική σχολή του Ινστιτούτο Τεχνών Κουρμαγνκάζι το 1955. Το ινστιτούτο τεχνών σήμερα είναι γνωστό ως Εθνικό Ωδείο. Ονομάστηκε προς τιμήν του Τεμιρμπέκ Ζουργκένοφ (1898-1939) το 1989.
Παραπομπές
Κατηγορία:Κτίρια και κατασκευές στο Αλμάτι Κατηγορία:Πανεπιστήμια του Καζακστάν
Βιγιαρρεάλ ΚΦ Β
Η Βιγιαρρεάλ ΚΦ Β είναι μια ισπανική, ποδοσφαιρική ομάδα από την πόλη Βιγιαρρεάλ, Βαλένθια (Αυτόνομη Κοινότητα). Ιδρύθηκε το 1999. Είναι η αναπληρωματική ομάδα της Βιγιαρρεάλ ΚΦ. Συμμετέχει στην Segunda División B – Group 3. Έδρα της ομάδας είναι το Ciudad Deportiva Villarreal CF, χωρητικότητας 5000 θεατών.
Οι αναπληρωματικές ομάδες στην Ισπανία αγωνίζονται στο ίδιο σύστημα ποδοσφαιρικού πρωταθλήματος με τις κύριες ομάδες. Ωστόσο, απαγορεύτεται να συμμετάσχουν στην ίδια κατηγορία με την κύρια ομάδα. Έτσι, η Βιγιαρρεάλ ΚΦ Β δεν μπορεί να προβιβαστέι στην Πριμέρα Ντιβιζιόν, κατηγορία στην οποία ανήκει η  Βιγιαρρεάλ ΚΦ Β. Επιπρόσθετα, οι αναπληρωματικές ομάδες δεν δικαιούνται να συμμετάσχουν στο Κύπελλο Ισπανίας.
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1999 Κατηγορία:Βιγιαρρεάλ ΚΦ
Διοίκηση Αχαΐας
H Διοίκηση Αχαΐας υπήρξε παλαιότερη διοικητική διαίρεση του Ελληνικού κράτους.
Διοικητική ιστορία
Το χρονικό διάστημα 1836-1845 ίσχυε στο Βασίλειο της Ελλάδας η διοικητική διαίρεση του 1836, με την οποία καταργήθηκε το νομαρχιακό σύστημα. Απότοκο ήταν ο Νομός Αχαΐας και Ήλιδος να καταργηθεί, ο οποίος κατόπιν χωρίστηκε στις Διοικήσεις Αχαΐας με έδρα την Πάτρα, Κυλληνίας με έδρα τα Καλάβρυτα, και Ηλείας με έδρα τον Πύργο.
Η Διοίκηση Αχαΐας αποτελείτο από τις επαρχίες Παλαιών Πατρών με έδρα την Πάτρα και Αιγίου με έδρα το Αίγιο.
Η Επαρχία Παλαιών Πατρών απαρτιζόταν αρχικά από 8 δήμους, τους δήμους: Πατρέων, Φαρρών, Δύμης, Τριταίας, Ερυμανθίας, Παναχαιών, Ερρινεού και Αργυράς. Το 1837 προστέθηκε και ο βραχύβιος Δήμος Αραξίων (1837-1840), που δημιουργήθηκε από εδάφη του δήμου Δύμης. Το 1840 οι 9 δήμοι της επαρχίας μετασχηματίστηκαν σε 5, τους δήμους: Πατρέων, Ερρινέων, Φαραίων, Τριτεαίων και Δυμαίων.
Η Επαρχία Αιγίου, της Υποδιοικήσεως Αιγιαλείας, απαρτιζόταν αρχικά από 5 δήμους, τους δήμους: Αιγίου, Μεγανήτης, Ελίκης, Βουρών και Αιγείρας. Το 1840 οι 5 δήμοι της επαρχίας μετασχηματίστηκαν σε 3, τους δήμους: Αιγίου, Αιγείρας και Βουρών.
Με την εφαρμογή της διοικητικής διαίρεσης του 1845, και την κατάργηση του συστήματος των διοικήσεων και υποδιοικήσεων, επανήλθε το νομαρχιακό σύστημα του 1833 με το οποίο επανασυστάθηκε ο Νομός Αχαΐας και Ήλιδος ενώ η Διοίκηση Αχαΐας καταργήθηκε.
Βιβλιογραφία
Α Κατηγορία:Πολιτική ιστορία της Αχαΐας
Δυναστεία των Ισαύρων
Η Δυναστεία των Ισαύρων κυβέρνησε τη Βυζαντινή Αυτοκρατορία για 85 χρόνια (717-802). Ιδρυτής και γενάρχης της ήταν ο αυτοκράτορας Λέων Γ'.
Αυτοκράτορες που ανήκαν σε αυτή τη δυναστεία ήταν οι:
Γενεαλογία
Ο αυτοκράτορας Λέων Γ' (γεν. περί το 675, πέθ. 741) νυμφεύτηκε τη Μαρία με την οποία απέκτησε δύο παιδιά, τον Κωνσταντίνο Ε' και την Άννα.
600px
Σημαντικότερα γεγονότα
Τη δυναστεία των Ισαύρων (ή Συριακή) διαδέχτηκε η Δυναστεία του Νικηφόρου.
Δείτε επίσης
Κατάλογος Βυζαντινών αυτοκρατόρων
Βυζαντινές Δυναστείες
Ισαύρων
Δαμασκηνός
Με το όνομα Δαμασκηνός ως επίθετο, ονομάζεται γενικά οτιδήποτε που προέρχεται από τη Δαμασκό της Συρίας όπως περίφημα είναι το Δαμασκηνό ύφασμα και ο Δαμασκηνός χάλυβας από τον οποίο κατασκευάζονταν παλαιότερα τα φημισμένα δαμασκηνά σπαθιά.
Το όνομα Δαμασκηνός μπορεί να αναφέρεται:
Στα πρόσωπα της Εκκλησίας:
Επίσης στα πρόσωπα:
Τέλος, στα:
14 Ιουνίου
13 Ιουνίου | 14 Ιουνίου | 15 Ιουνίου
Η 14η Ιουνίου είναι η 165η ημέρα του έτους κατά το Γρηγοριανό ημερολόγιο (166η σε δίσεκτα έτη). Υπολείπονται 200 ημέρες.
Ορθόδοξη Εκκλησία
Κατηγορία:Ημέρες του έτους
Σβαρτς-Βάις Έσσεν
Η  Σβαρτς-Βάις Έσσεν είναι γερμανική ποδοσφαιρική ομάδα από την πόλη Έσσεν. Ιδρύθηκε στις 11 Απριλίου 1881. Έδρα της ομάδας είναι το Uhlenkrugstadion χωρητικότητας 9950 θεατών. Συμμετέχει στην Oberliga Niederrhein. Το 1959 κατέκτησε το Κύπελλο Γερμανίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1881
Κατάλογος έργων του Φιλίππο Λίππι
Ακολουθεί κατάλογος με έργα του Φιλίππο Λίππι.
Κατηγορία:Κατάλογοι έργων τέχνης
Δρουγγάριος του πλωίμου
Ο δρουγγάριος του στόλου ή δρουγγάριος του πλωίμου ήταν ανώτατο ναυτικό αξίωμα στη Βυζαντινή Αυτοκρατορία. Εμφανίζεται τον 9ο αιώνα, και ο κάτοχός του ήταν ο επικεφαλής του αυτοκρατορικού στόλου που στάθμευε πέριξ της Κωνσταντινούπολης, σε αντίθεση με τους επαρχιακούς στόλους των ναυτικών θεμάτων όπως το Θέμα Κιβυρραιωτών. Από το τέλος του 11ου αιώνα ήταν γνωστός ως μέγας δρουγγάριος του στόλου, και ήταν ο ύπαρχος του Μεγάλου Δουκός.
Πηγές
Κατηγορία:Δρουγγάριοι του πλωίμου Κατηγορία:Τίτλοι του βυζαντινού ναυτικού Κατηγορία:Ναύαρχοι
Αντίπαπας Φίλιππος
Ο αντίπαπας Φίλιππος ήταν πάπας για μόνο μία μέρα (31 Ιουλίου 768), χωρίς να το επιδιώκει ο ίδιος. Ήταν εφημέριος σε ένα μοναστήρι στη Ρώμη. Ο πρώην παπικός Καγκελάριος, Χριστόφορος, είχε αναζητήσει την βοήθεια των Λομβαρδών για να εκθρονίσει τον Πάπα Κωνσταντίνο Β΄, ο οποίος ήταν ο υποψήφιος της στρατιωτικής φατρίας στη Ρώμη. Όταν ο Κωνσταντίνος αιχμαλωτίσθηκε, ο Βάλντιπερτ (Waldipert), ενεργώντας ως ο απεσταλμένος του Λομβαρδού βασιλιά Ντεζιντέριου, συνόδευσε τον αδελφό του Χριστόφορου, Σέργιο σε μια επίθεση στη Ρώμη η οποία έβαλε τέλος στην βασιλεία του Κωνσταντίνου. Ο Βάλντιπερτ τότε εγκατέστησε τον Φίλιππο ως πάπα. Ο Χριστόφορος, μαθαίνοντας αυτό, δήλωσε ότι δεν θα εισερχόταν στη Ρώμη έως ότου ο Φίλιππος ανακαλούνταν. Ο Φίλιππος αναγκάσθηκε να επιστρέψει στο μοναστήρι του. Ο Χριστόφορος εισήλθε στη Ρώμη και επέβλεψε την εκλογή του Στέφανου Γ΄.
Φίλιππος Αντιπαπας Φιλιππος Αντιπαπας
Άμβλωση στο Καζακστάν
Η άμβλωση στην Καζακστάν είναι νόμιμη κατόπιν αιτήματος έως και 12 εβδομάδες της εγκυμοσύνης, μεταξύ 12 και 24 εβδομάδων για μια σειρά κοινωνικών, οικονομικών και ιατρικών λόγων. Μετά τις 24 εβδομάδες είναι νόμιμη για συνθήκες που απειλούν τη ζωή.
Ο νόμος για την έκτρωση στην Καζακστάν βασίζεται στο νόμο της πρώην ΕΣΣΔ και δεν έχει ενημερωθεί από την ανεξαρτησία του το 1991.
Παραπομπές
Κατηγορία:Υγεία στο Καζακστάν
Αρχαία Ολυμπία Ηλείας
Η Αρχαία Ολυμπία (όνομα του σύγχρονου οικισμού) ή Ολύμπια(παλαιότερα) αποτελεί χωριό και δήμο της Ηλείας. Είναι χτισμένη στους πρόποδες βουνού, μέσα στην κοιλάδα όπου ρέει ο Αλφειός ποταμός. Στην ίδια θέση βρισκόταν η ιερή άλτη της Αρχαίας Ολυμπίας. Ολόγυρα υπάρχουν χαμηλοί λόφοι, σε έναν από τους οποίους έχτισε ο Ανδρέας Συγγρός το μουσείο της Ολυμπίας.
Στο χωριό, που βρίσκεται πολύ κοντά στον αρχαιολογικό χώρο, σε υψόμετρο 63 μέτρων, βρίσκεται σε απόσταση 23 χλμ. από τον Πύργο. Στο χωριό, υπάρχει πλήθος ξενοδοχείων και εστιατορίων προκειμένου να εξυπηρετούνται οι τουρίστες και οι επισκέπτες που φτάνουν εκεί από διάφορα μέρη του κόσμου για να θαυμάσουν τις αρχαιότητες. Το Αρχαιολογικό Μουσείο της είναι από τα πλουσιότερα της Ελλάδας. Περιλαμβάνει τον Ερμή του Πραξιτέλη καθώς και άλλα θαυμάσια αγάλματα και γλυπτά. Επίσης υπάρχει το Μουσείο Αρχαιων Ολυμπιακών Αγώνων που αφορά την ιστορία των πανελλήνιων αγώνων στην αρχαιότητα.Στο Μουσείο Αρχιμήδη, υπάρχουν αντίγραφα μηχανών, εργαλείων, παιχνιδιών κλπ της αρχαιότητας.Ειναι ένα μουσείο της Τεχνολογίας. Οι κάτοικοι ασχολούνται με τη γεωργία  αλλά κυρίως με τον τουρισμό καθ' όλη τη διάρκεια του χρόνου.
Σήμερα, αποτελεί την έδρα του Δήμου Αρχαίας Ολυμπίας, ενώ και παλαιότερα αποτελούσε έδρα του ομώνυμου Καποδιστριακού δήμου, μικρότερου σαφώς σε έκταση.
Μεταφορές
Στην Αρχαία Ολυμπία, λειτουργεί ακόμα ο ομώνυμος σιδηροδρομικός σταθμός που εξυπηρετεί το χωριό συνδέοντάς το με το Κατάκολο και τον Πύργο. Δεν λειτουργεί πλεον η σύνδεση με Αθήνα και άλλες πόλεις.
Διοικητική ιστορία
Ο δήμος Αρχαίας Ολυμπίας (Αχαΐας και Ήλιδος) λειτούργησε ως κοινότητα από τις 28 Αυγούστου 1912 και το 1930 υπήχθη στον νομό Ηλείας. Στις 8 Σεπτεμβρίου 1942 αναγνωρίστηκε σε δήμο.
Παραπομπές
Κατηγορία:Χωριά του νομού Ηλείας Κατηγορία:Δήμος Αρχαίας Ολυμπίας ‎
ΣΚ Φορτούνα Κολωνίας
Η ΣΚ Φορτούνα Κολωνίας είναι μια ποδοσφαιρική ομάδα από τη Κολωνία, Γερμανία. Ιδρύθηκε το 1948. Έδρα της ομάδας είναι το Südstadion χωρητικότητας 12000 θεατών. Συμμετέχει στη 3η Λίγκα. Το 1983 ήταν φιναλίστ του Κυπέλλου Γερμανίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1948
Ξενοφών Κάσδαγλης
Ο Ξενοφών Κάσδαγλης (Αλεξάνδρεια 27 Φεβρουαρίου 1880 – Μάντσεστερ 2 Μαΐου 1943), ήταν Αιγυπτιώτης Έλληνας αθλητής της αντισφαίρισης, μετέπειτα βρετανός υπήκοος, Ολυμπιονίκης στη Μεσολυμπιάδα του 1906. Ήταν αθλητής του Ίφιτου Καΐρου.
Ολυμπιακοί αγώνες
Στη Μεσολυμπιάδα του 1906 στην Αθήνα ο Ξενοφών Κάσδαγλης κατέκτησε δύο μετάλλια, ένα αργυρό κι ένα χάλκινο στην αντισφαίριση. Στο διπλό ανδρών με συμπαίκτη τον Ιωάννη Μπαλλή έχασαν στον τελικό από τους Γάλλους Μαξ Ντεκουζί και Μορίς Ζερμό με 2-0 σετ. Στο διπλό μικτό με συμπαίκτρια την Ασπασία Μάτσα έφτασαν επίσης στον τελικό, όπου έχασαν από το ζεύγος των Μαξ και Μαρί Ντεκουζί. Παραδόξως η επιτροπή αποφάσισε να τους κατατάξει τρίτους, ανακηρύσσοντας δεύτερους Ολυμπιονίκες το δίδυμο των Γεωργίου Σημηριώτη - Σοφίας Μαρίνου, που είχε ηττηθεί στον ημιτελικό γύρο από το ζεύγος Ντεκουζί κι ενώ αναμένετο να διεξαχθεί αγώνας για τη δεύτερη θέση μεταξύ των δύο ελληνικών ζευγών, που είχαν χάσει από τους Γάλλους. Ο Ξ. Κάσδαγλης είχε συμμετάσχει και στο απλό ανδρών και πέρασε χωρίς αγώνα στο δεύτερο γύρο, όπου με αντίπαλο τον Γάλλο Ντεκουζί ηττήθηκε 2-0 και αποκλείστηκε από τη συνέχεια του αγωνίσματος.
Ο αδελφός του Δημήτριος υπήρξε Ολυμπιονίκης στους πρώτους σύγχρονους Ολυμπιακούς Αγώνες του 1896, επίσης στην αντισφαίριση, ενώ συμμετείχε και το 1906 -παράλληλα με τον Ξενοφώντα- στο διπλό μικτό, χωρίς όμως να διακριθεί.
Εθνικές διοργανώσεις
Κατά τη διάρκεια των σπουδών του στο Παρίσι ο Ξενοφών Κάσδαγλης έλαβε μέρος στο γαλλικό πρωτάθλημα, όπου το 1898 κέρδισε στο διπλό ανδρών με συμπαίκτη τον Γάλλο Μαρσέλ Βασερό.
Επιστρέφοντας στην Αγγλία, έλαβε μέρος σε αρκετές διοργανώσεις και κατάφερε το 1908 να πρωτεύσει στο διπλό μικτό του εθνικού πρωταθλήματος στο Ουίμπλεντον με παρτενέρ τη Σάρλοτ Κούπερ, ενώ υπερασπίστηκε τον τίτλο του πρωταθλητή το 1909, με συμπαίκτρια αυτή τη φορά τη Μοντ Γκάρφιτ.
Προσωπική ζωή
Ο Ξενοφών Κάσδαγλης γεννήθηκε 1880 στην Αλεξάνδρεια, όπου ο πατέρας του, μόνιμος κάτοικος Αγγλίας, δραστηριοποιούνταν επιχειρηματικά. Γονείς του ήταν ο Εμμανουήλ Κάσδαγλης (1830-1911) και η Μαρία Αποστόλου (1847-1921). Το 1908 ο Ξενοφών νυμφεύθηκε τη Λουκία Αγέλαστου, με την οποία απέκτησε δύο παιδιά, τον Εμμανουήλ το 1910 και την Όλγα το 1911. Πέθανε το 1943 κατόπιν επιπλοκών κατά τη διάρκεια μιας ήσσονος χειρουργικής επέμβασης.
Πηγές
Κατηγορία:Έλληνες αθλητές της αντισφαίρισης Κατηγορία:Έλληνες Ολυμπιονίκες Κατηγορία:Έλληνες της Αιγύπτου Κατηγορία:Αθλητές αντισφαίρισης Ίφιτου Καΐρου Κατηγορία:Έλληνες αντισφαιριστές στους Θερινούς Ολυμπιακούς Αγώνες Κατηγορία:Βρετανοί ελληνικής καταγωγής
Σκλαβηνίες
Οι Σλαβήνοι ή Σκλαβήνοι ήταν Σλαβικές φυλές που επιτέθηκαν, λεηλάτησαν και εγκαταστάθηκαν στα Βαλκάνια τα πρώτα χρόνια χρόνια του Μεσαίωνα, ακολούθησε η εθνογένεση των Νοτίων Σλάβων. Οι Βυζαντινοί χρονικογράφοι τους αναφέρουν σαν "βάρβαρους", οι πρώτοι που εμφανίστηκαν ήταν οι Ανατολικοί Σλάβοι με το όνομα Άντες. Ακολούθησαν οι Δυτικοί Σλάβοι με το όνομα Βένεδοι αλλά οι Σλαβήνοι διαφοροποιήθηκαν μαζί τους. Οι Σλαβικές φυλές που εγκαταστάθηκαν τελικά στον Ελληνικό χώρο δέχτηκαν τη Βυζαντινή κυριαρχία, πολιτισμό και θρησκεία. Ο όρος "Σλάβοι" εμφανίστηκε τον 10ο αιώνα για να παρουσιάσει την ανάδειξη μιας νέας εθνοτικής φυλής στον Ελληνικό χώρο.
Έθιμα
Οι Σλαβήνοι έμοιαζαν με τους Άντες, πολύτιμες υπηρεσίες για τους πρώτους Σλαβικούς λαούς μας παρέχουν ο ιστορικός Προκόπιος και ο αυτοκράτορας Μαυρίκιος. Το Στρατηγικόν του Μαυρικίου περιγράφει τους Σλάβους σαν έναν λαό πολύ φιλόξενο, είχαν καλή συμπεριφορά στους αιχμαλώτους και τους χάριζαν σύντομα την ελευθερία τους. Οι εγκαταστάσεις τους δημιουργήθηκαν σε πυκνά δάση και δυσπρόσιτα μέρη ώστε να μπορούν να ελίσονται απέναντι στους εχθρούς. Ο Μαυρίκιος περιγράφει αναλυτικά την πίστη των γυναικών που ήταν πολύ μεγάλη απέναντι στους άντρες τους. Οι Άντες και οι Σλαβήνοι ζούσαν δημοκρατικά, αρνήθηκαν οποιαδήποτε υποταγή και είχαν αναθέσει όλα τα σοβαρά θέματα στον λαό. Η αρχική θρησκεία όλων των Σλαβικών λαών ήταν ο παγανισμός. Οι Άντες και οι Σλαβήνοι ήταν επιδέξιοι και σκληροί μαχητές, πολεμούσαν σε δυσπρόσιτα μέρη αποφεύγοντας τα ανοιχτά πεδία. Ο οπλισμός τους περιείχε ακόντια, δόρατα, τόξα με δηλητηριώδη βέλη και ξύλινες ασπίδες, δεν φορούσαν πανοπλίες. Οι Βυζαντινοί συνάθροισαν τις αμέτρητες Σλαβικές φυλές που ζούσαν στα όρια της αυτοκρατορίας σε δύο ομάδες : Σλαβήνοι και Άντες. Ο Προκόπιος τους αποκαλεί "Σκλαβήνους", ο Ιορδάνης ο Αλανός και το Στρατηγικό του Μαυρικίου "Σκλάβους" ή "Σκλαβηνοί" ή "Σκλαυηνοί" ή "Σκλάβινοι". O Ελληνικός όρος "Σκλαβηνίαι" χρησιμοποιήθηκε για φυλές που ζούσαν σε Μακεδονία και Πελοπόννησο, περιοχές που δεν μπορούσε να ελέγξει η κεντρική Βυζαντινή διοίκηση της Κωνσταντινούπολης. Από το 800 ο όρος χρησιμοποιήθηκε για τους στρατιωτικούς εποίκους που εγκαταστάθηκαν ειρηνικά στη Βυζαντινή επικράτεια ιδιαίτερα την Πελοπόννησο, τη Μικρά Ασία και την Ιταλία ως σύμμαχοι. Ο Προκόπιος μας δίνει τις περισσότερες λεπτομέρειες, τους καταγράφουν επιπλέον ο Ιορδάνης ο Αλανός, ο Μένανδρος προτήκτωρ και το Στρατηγικό του Μαυρικίου. Σε κάποιο διάστημα (533-534) πριν επιτεθούν οι Ούνοι (540) οι Σλαβήνοι και οι Άντες βρέθηκαν μεταξύ τους σε σύγκρουση στην Ανατολική Ευρώπη. Ο Προκόπιος σημειώνει ότι "έγιναν εχθρικοί ο ένας για τον άλλον" μέχρι την ήττα των Σλαβήνων, τη σύγκρουση ενίσχυσαν οι Βυζαντινοί.
6ος αιώνας
Ο Προκόπιος καταγράφει τους Άντες που πραγματοποίησαν τις πρώτες Σλαβικές επιδρομές νότια από τον Δούναβη (518). Ο Μιτσέλ Καζάνσκι αναγνωρίζει σύμφωνα με τα αρχαιολογικά ευρήματα τον πολιτισμό της Πράγας σαν Σκλαβήνους και τον πολιτισμό της Πέτκοβα σαν Άντες. Ο αυτοκράτορας Ιουστινιανός Α´ δίχασε τη δεκαετία του 530 τους Σλαβήνους και τους Άντες, τους έβαλε να πολεμήσουν μεταξύ τους και τελικά τους κατέκτησε. Οι Σλαβήνοι αναφέρονται πρώτα στη στρατιωτική αμυντική πολιτική του Ιουστινιανού για τα σύνορα του Δούναβη. Οι 1600 ιππείς που αποτελούσαν Σλαβήνοι και Άντες απεστάλησαν από τον Ιουστινιανό στην Ιταλία για να βοηθήσουν τον Βελισάριο. Οι Άντες την ίδια εποχή λεηλάτησαν τη Θράκη. Όταν επιτέθηκαν οι Οστρογότθοι οι Ρωμαίοι χρησιμοποίησαν εναντίον τους μισθοφόρους και από τις δύο φυλές που έκλεισαν τελικά ειρήνη (545). Ένας από τους Άντες αιχμαλώτους διεκδικούσε ότι ήταν ο Ρωμαίος στρατηγός Χιλβούδιος που είχε σκοτωθεί από βαρβάρους στον Δούναβη, ισχυρίστηκε ότι συνελήφθη αιχμάλωτος αλλά πουλήθηκε στους Άντες. Οι Άντες έληξαν την εχθρότητα τους απέναντι στους Ρωμαίους (545), από τότε οι Ρωμαίοι πολέμησαν μόνο με τους Σκλαβήνες, οι Άντες έγιναν σύμμαχοι με συνθήκη (545). Την περίοδο 545-549 οι Σκλαβήνοι ξεκίνησαν τις επιδρομές σε Ρωμαϊκές περιοχές. Την ίδια περίοδο 300 Άντες πολέμησαν τους Οστρογότθους στη Λευκανία. Το καλοκαίρι του 550 οι Σκλαβήνοι βρέθηκαν κοντά στη Νις, επιτέθηκαν να πάρουν τη Θεσσαλονίκη αλλά τους απέκρουσε ο στρατηγός Γερμανός.
7ος αιώνας
Οι Άβαροι επιτέθηκαν στους Άντες (602), είναι η τελευταία αναφορά για τους Άντες στις ιστορικές πηγές. Την εποχή που κυβερνούσε ο Ηράκλειος ο Μέγας όλα τα Βαλκάνια ονομαζόντουσαν Σκλαβηνία και τα κατοικούσαν Σλάβοι. Την ίδια χρονιά ο Χάτζων σαν αρχηγών των Σλαβικών λαών ξεκίνησε την πολιορκία της Θεσσαλονίκης, οι Σλάβοι ζήτησαν βοήθεια από τους Άβαρες με αποτέλεσμα μια ανεπιτυχή πολιορκία (617). Οι Σασσανίδες, οι Άβαροι και οι Σλάβοι ενώθηκαν και προσπάθησαν να πολιορκήσουν την Κωνσταντινούπολη χωρίς επιτυχία. Στη διάρκεια της πολιορκίας οι Σκλαβήνοι χρησιμοποίησαν τα Μονόξυλα τους για να μεταφέρουν στον Βόσπορο 3.000 Σασσανίδες που τους είχε υποσχεθεί ο Χάχανος των Αβάρων. Οι Σκλαβήνοι προσπάθησαν για άλλη μια φορά να καταλάβουν τη Θεσσαλονίκη (630). Τα σημαντικότερα ιστορικά κείμενα όπως το Προς τον ίδιον υιόν Ρωμανόν αναφέρουν ότι κλασσικές Σλαβικές φυλές όπως οι Κροάτες και οι Σέρβοι εγκαταστάθηκαν στα Βαλκάνια όταν κυβερνούσε ο Μέγας Ηράκλειος. Ο εγγονός του Ηράκλειου Κώνστας Β΄ κατέκτησε τη Σκλαβηνία "αιχμαλωτίζοντας και υποτάσσοντας πολλούς άνδρες", μετέφερε Σλάβους στη Μικρά Ασία (664-665), 5.000 από αυτούς ενώθηκαν με τον διοικητή Αμπντούλρεμαν Ιμπν Ουαλίντ. Ο Πέρμπουντος οπλαρχηγός των Ρυγχίνων, μιας πανίσχυρης Σλαβικής φυλής που ζούσε κοντά στη Θεσσαλονίκη φυλακίστηκε και εκτελέστηκε όταν προσπάθησε να δραπετεύσει από τη φυλακή. Οι Ρυγχίνοι, Δραγουβίτες, Στρυμωνίται, Σαγουδάται οργίστηκαν, εξεγέρθηκαν και πολιόρκησαν δύο χρόνια τη Θεσσαλονίκη (676-678). Ο Ιουστινιανός Β´ τελευταίος αυτοκράτορας της δυναστείας του Μεγάλου Ηρακλείου μετέφερε 30.000 Σλάβους από τη Θράκη στη Μικρά Ασία με στόχο να ενισχύσει τα στρατιωτικά σύνορα. Πολλοί από αυτούς ωστόσο με αρχηγό τον Νέμπουλος αποστάτησαν στη Μάχη της Σεβαστουπόλεως προς τους Άραβες (692).